《儳言》
宋代·车若水

娲皇识五石，炼之能补天。
补天有何迹，五石世不有。
五石岂不有，人心禀灵坚。
一日彝伦叙，千年造化全。
此石经几炼，天亦经几补。
火候吾有之，吾师鲁男子。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。